Szamosújvár története

**Szamosújvár** ([románul](https://hu.wikipedia.org/wiki/Rom%C3%A1n_nyelv) *Gherla,* [örményül](https://hu.wikipedia.org/wiki/%C3%96rm%C3%A9ny_nyelv) Հայաքաղաք – *Hájákághák*, [németül](https://hu.wikipedia.org/wiki/N%C3%A9met_nyelv) *Neuschloss* vagy *Armenierstadt,*[latinul](https://hu.wikipedia.org/wiki/Latin_nyelv) *Armenopolis,* [szászul](https://hu.wikipedia.org/wiki/Erd%C3%A9lyi_sz%C3%A1sz_nyelv) *Naischloß*) város [Romániában](https://hu.wikipedia.org/wiki/Rom%C3%A1nia%22%20%5Co%20%22Rom%C3%A1nia), [Erdélyben](https://hu.wikipedia.org/wiki/Erd%C3%A9ly), [Kolozs megyében](https://hu.wikipedia.org/wiki/Kolozs_megye). Az erdélyi [örmények](https://hu.wikipedia.org/wiki/%C3%96rm%C3%A9nyek%22%20%5Co%20%22%C3%96rm%C3%A9nyek)legfontosabb központja, az [örmény katolikus](https://hu.wikipedia.org/wiki/%C3%96rm%C3%A9ny_katolikus_egyh%C3%A1z) püspökség székhelye.

[Kolozsvártól](https://hu.wikipedia.org/wiki/Kolozsv%C3%A1r) 45 km-re északra fekszik.

Nevét a Martinuzzi [Fráter György](https://hu.wikipedia.org/wiki/Fr%C3%A1ter_Gy%C3%B6rgy) által [1540](https://hu.wikipedia.org/wiki/1540) körül építtetett várkastélyról kapta, aki itt tartotta kincseit.

A [Kis-Szamos](https://hu.wikipedia.org/wiki/Kis-Szamos) völgye már az őskorban lakott terület volt. A rómaiak idejében, a mai város déli bejáratánál római [castrum](https://hu.wikipedia.org/wiki/Castrum%22%20%5Co%20%22Castrum) állott, feltételezett neve *Congri*. Maradványait a város építésekor beépítettek a házakba.



Helyén a középkorban *Gerla* falu állt, melynek emlékét a város mai román neve őrzi. 1291-ben említik először *Gerlahida* néven. Tény, a [dési](https://hu.wikipedia.org/wiki/D%C3%A9s) sóút itt kelt át a [Kis-Szamoson](https://hu.wikipedia.org/wiki/Kis-Szamos). Ekkor már [hídja](https://hu.wikipedia.org/wiki/H%C3%ADd) és megerősített várhelye van. [1552](https://hu.wikipedia.org/wiki/1552)-ben *Wyiwar* néven említik. A falut az évszázadok során többször elpusztították.

A település akkor vált jelentőssé, amikor [1540](https://hu.wikipedia.org/wiki/1540) körül [Fráter György](https://hu.wikipedia.org/wiki/Fr%C3%A1ter_Gy%C3%B6rgy) várkastélyt épített ide. Ezt [1556](https://hu.wikipedia.org/wiki/1556)-ban Kendi Ferenc ostrommal foglalta el [Dobó István](https://hu.wikipedia.org/wiki/Dob%C3%B3_Istv%C3%A1n) [erdélyi vajdától](https://hu.wikipedia.org/wiki/Erd%C3%A9lyi_vajda). Innen szökik meg Dobó [1557](https://hu.wikipedia.org/wiki/1557). [november 6-án](https://hu.wikipedia.org/wiki/November_6.), miután [Izabella királyné](https://hu.wikipedia.org/wiki/Jagell%C3%B3_Izabella_magyar_kir%C3%A1lyn%C3%A9%22%20%5Co%20%22Jagell%C3%B3%20Izabella%20magyar%20kir%C3%A1lyn%C3%A9) bezáratta. [1594](https://hu.wikipedia.org/wiki/1594)-ben [Báthori Zsigmond](https://hu.wikipedia.org/wiki/B%C3%A1thori_Zsigmond) itt végeztetett ki több ellenzéki főurat, akik vonakodtak a török ellen vonulni – köztük unokatestvérét, [Báthory Boldizsár](https://hu.wikipedia.org/wiki/B%C3%A1thory_Boldizs%C3%A1r) fejedelmi tanácsost. A várkastélyt [1619](https://hu.wikipedia.org/wiki/1619) és [1652](https://hu.wikipedia.org/wiki/1652) között többször is átalakították. [1661](https://hu.wikipedia.org/wiki/1661)-ben a török fosztotta ki, [1786](https://hu.wikipedia.org/wiki/1786)-tól az átalakított várat börtönnek használták, majd [1856](https://hu.wikipedia.org/wiki/1856)-ban bővítették. Bástyáit jórészt lebontották.

A [Rákóczi-szabadságharc](https://hu.wikipedia.org/wiki/R%C3%A1k%C3%B3czi-szabads%C3%A1gharc) idején utoljára pusztították el a falut.

A várost a [18. század](https://hu.wikipedia.org/wiki/18._sz%C3%A1zad) elején az [Erdélybe](https://hu.wikipedia.org/wiki/Erd%C3%A9ly) telepedett [örmények](https://hu.wikipedia.org/wiki/%C3%96rm%C3%A9nyek) alapítják újra Gerla helyén. Őket [I. Apafi Mihály](https://hu.wikipedia.org/wiki/I._Apafi_Mih%C3%A1ly) fogadja be [1672](https://hu.wikipedia.org/wiki/1672)-ben. [1696](https://hu.wikipedia.org/wiki/1696)-ban [I. Lipót](https://hu.wikipedia.org/wiki/I._Lip%C3%B3t_magyar_kir%C3%A1ly) rendeletére megkapjak a szamosújvári uradalmat és [1700](https://hu.wikipedia.org/wiki/1700)-ban [Verzerescul Oxendius](https://hu.wikipedia.org/w/index.php?title=Verzerescul_Oxendius&action=edit&redlink=1" \o "Verzerescul Oxendius (a lap nem létezik))engedélyt kap városépítésre, melynek alapjait Alexa római mérnök tervei alapján rakják le. Ez volt [Kelet-Európa](https://hu.wikipedia.org/wiki/Kelet-Eur%C3%B3pa) első előre megtervezett városa. Utcahálózata ma is szabályos négyszögeket alkot. [1712](https://hu.wikipedia.org/wiki/1712)-ben száz örmény család telepedik le. Először bérbe, majd örök áron veszik meg az uradalmat. A város gyors fejlődésnek indult. Lakói gazdag tímárok (pontosabban [tobakosok](https://hu.wikipedia.org/wiki/Tobakos%22%20%5Co%20%22Tobakos), [szattyán](https://hu.wikipedia.org/wiki/Szatty%C3%A1n) és [kordovánkészítők](https://hu.wikipedia.org/wiki/Kordov%C3%A1n)) és marhakereskedők. [1786](https://hu.wikipedia.org/wiki/1786). [október 9](https://hu.wikipedia.org/wiki/Okt%C3%B3ber_9)-től [II. József](https://hu.wikipedia.org/wiki/II._J%C3%B3zsef_magyar_kir%C3%A1ly) [szabad királyi város](https://hu.wikipedia.org/wiki/Szabad_kir%C3%A1lyi_v%C3%A1ros%22%20%5Co%20%22Szabad%20kir%C3%A1lyi%20v%C3%A1ros) rangra emelte. 1849-ben, majd 1861-76 között [Doboka vármegye](https://hu.wikipedia.org/wiki/Doboka_v%C3%A1rmegye%22%20%5Co%20%22Doboka%20v%C3%A1rmegye) székhelye.

[1910](https://hu.wikipedia.org/wiki/1910)-ben 6857 lakosából 4630 magyar, 1881 román és 190 német volt. A [trianoni békeszerződésig](https://hu.wikipedia.org/wiki/Trianoni_b%C3%A9keszerz%C5%91d%C3%A9s) [Szolnok-Doboka vármegye](https://hu.wikipedia.org/wiki/Szolnok-Doboka_v%C3%A1rmegye%22%20%5Co%20%22Szolnok-Doboka%20v%C3%A1rmegye) [Szamosújvári járásának](https://hu.wikipedia.org/w/index.php?title=Szamos%C3%BAjv%C3%A1ri_j%C3%A1r%C3%A1s&action=edit&redlink=1) székhelye volt.

A [20. században](https://hu.wikipedia.org/wiki/20._sz%C3%A1zad) kezdődik az örmény városi közösség hanyatlása, az [első világháború](https://hu.wikipedia.org/wiki/Els%C5%91_vil%C3%A1gh%C3%A1bor%C3%BA) után megbomlik a zárt örmény-magyar etnikai jelleg, a [második világháború](https://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BA) után elveszítik gazdasági erejüket és tömegestől kivándorolnak. A mai lakosság javarészt a környező falvakból költözött be az [1950-es évektől](https://hu.wikipedia.org/wiki/1950-es_%C3%A9vek).

[2002](https://hu.wikipedia.org/wiki/2002)-ben 24 083 lakosából 19 243 román, 4086 magyar, 657 cigány és 30 német volt.

2011-ben 20 982 lakosából 16 636 román, 3380 magyar, 148 cigány és 9 német anyanyelvűt írtak össze. 796 fő nem nyilatkozott a hovatartozásáról. A nemzetiségre vonatkozó adatok az alábbi táblázatban találhatóak.

Látnivalók

A város Közép-Európa talán egyetlen barokk szerkezetű és építészeti szellemiségű városa. Párhuzamos utcák, átlós mellékutcák, szimmetrikusan elrendezve a központi piac két oldalán. Ezeken az utcákon mindenhol megtaláljuk a jellegzetes, dúsan faragott ablakszemöldökű, magas tetejű barokk házakat és a visszafogottabb díszítésű hangulatos, klasszikus épületeket.

* Martinuzzi kastély (Bálványos-Újvár) (ma börtön)



A mezőségi út védelmére épült 13. századi várhelyet először Szatmári Laczk Jakab, erdélyi vajda erősíti meg. Nagyobbrészt az 1540-41-es években épült Martinuzzi [Fráter György](https://hu.wikipedia.org/wiki/Fr%C3%A1ter_Gy%C3%B6rgy) idejében, Domenico Da Bologna tervei alapján. 1619-52 között tovább erősítik Giovanni Landi és Agostino Serena irányításával. Nagyobbrészt reneszánsz és barokk stílusjegyeket visel magában. 1787 után fogháznak használják. 1856-59 között három emeletes épületet toldanak hozzá.

A várhoz kötődő fontosabb események: 1553-56 között várkapitány [Dobó István](https://hu.wikipedia.org/wiki/Dob%C3%B3_Istv%C3%A1n), az egri hős; 1594-ben [Báthory Zsigmond](https://hu.wikipedia.org/wiki/B%C3%A1thory_Zsigmond) parancsára itt fojtják meg a két erdélyi főurat, Báthory Boldizsárt és Kovacsóczi Farkast; 1869 után haláláig ide volt bezárva [Rózsa Sándor](https://hu.wikipedia.org/wiki/R%C3%B3zsa_S%C3%A1ndor). Sírja a fogház melletti temetőben található. A kommunizmus idejében a legszigorúbb rendszerű politikai börtön volt.

* Az örmény-katolikus székesegyház



A főtéren található, jellegzetes osztrák-barokk stílusban épült. Tornya és homlokzata a többszöri átépítés miatt klasszicizáló jellegeket mutat. 1748-ban kezdik építeni, 1780-ban és 1793-ban ledől a tornya, 1804-ben avatják fel. Építői között Thalinger Frigyes, Uberlakher Antal, Jung József az ismertebbek. Szobordíszeit és kisoltárait Hoffmayer Simon és a Csűrös testvérek készítették. 1806-ban I. Ferenc császártól, a legenda szerint mivel nem tudta visszafizetni az örményektől aranyban felvett kölcsönt, egy nagy művészi értékű főoltárképet kapnak, "Krisztus levételét a keresztről". Ezt Rubensnek tulajdonítják, de valószínűbb, hogy egy tanítványa készítette. A kalandos történetű kép 1999 óta látható ismét a templomban.

* A Salamon templom (Boldogasszony templom)



A legelső örmény-katolikus templom 1723-ban épült a Simai Salamon adományozta telken és költségén. Erről szól a homlokzati felirat is.

* A ferencrendi zárdatemplom (Bobalna utca 8)

1745-ben telepedik le a ferences rend, 1748-57 között építik a templomukat, majd a zárdát. 1855-ben leég, tornya és homlokzata 1778-ban épült.

* A múzeum épülete (volt Karátsonyi ház)



Az épület egyike a még meglévő emeletes barokk örmény házaknak (másik a Lászlóffy ház). Ennek külön jellegzetessége barokk kapuzata, amelyet két vaskos Atlasz szobor tart.

Testvérvárosok

* [Forchheim](https://hu.wikipedia.org/wiki/Forchheim_%28Forchheimi_j%C3%A1r%C3%A1s%29), [Németország](https://hu.wikipedia.org/wiki/N%C3%A9metorsz%C3%A1g)
* [Nedaz](https://hu.wikipedia.org/w/index.php?title=Nedaz&action=edit&redlink=1), [Svájc](https://hu.wikipedia.org/wiki/Sv%C3%A1jc)
* [Aba](https://hu.wikipedia.org/wiki/Aba_%28Magyarorsz%C3%A1g%29), [Magyarország](https://hu.wikipedia.org/wiki/Magyarorsz%C3%A1g)
* [Yzeure](https://hu.wikipedia.org/wiki/Yzeure), [Franciaország](https://hu.wikipedia.org/wiki/Franciaorsz%C3%A1g)

forrás

https://hu.wikipedia.org/wiki/Szamos%C3%BAjv%C3%A1r